ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670034302 
  
ขอให้แก้ไขปัญหาเสียงดังรบกวนจากการเล่นคอนเสิร์ตและเล่นดนตรีสดของร้านชื่อ ตลาด.... ถนนฉลองกรุง แขวงลำปลาทิว เขตลาดกระบัง กรุงเทพมหานคร จุดสังเกต ร้านจะอยู่ติดถนนฉลองกรุง และอยู่ระหว่างซอยฉลองกรุงที่ 29 และ27 ซึ่งร้านตั้งชื่อเป็นตลาด แต่เป็นลักษณะเหมือนสถานบันเทิง มีขนาดใหญ่ จุคนได้ 1,000 กว่าคน มีการล้อมรั้วเอาไว้จะเข้าข้างในจะมีเจ้าหน้าที่การ์ดตรวจ เข้า-ออก เด็กก็สามารถเข้าได้ เพราะใช้ชื่อว่าเป็นตลาด ซึ่งผู้ร้องมองว่าลักษณะเป็นผับมากกว่า ภายใน บริเวณด้านข้างจะเป็นซุ้มอาหารให้ลูกค้าสั่งซื้อมานั่งกินที่โต๊ะกลางและดูคอนเสิร์ต ลักษณะร้านเป็นหลังคามี 3 ส่วน ปิด 1 ส่วนเปิด 2 ส่วน ผู้ร้องแจ้งว่า ร้านจะเปิดบริการทุกวัน และจะมีการเล่นคอนเสิร์ตและเล่นดนตรีสดทุกวัน เสียงเพลงมีความดังจนสร้างความเดือดร้อนให้แก่ชาวบ้านในพื้นที่ใกล้เคียง ยิ่งช่วงวันหยุด ศุกร์-เสาร์-อาทิตย์ เสียงเพลงจะยิ่งดังมาก จะมีดนตรีตั้งแต่หัวค่ำซึ่งจะไม่ดังมาก ช่วงที่เสียงเพลงดังก่อความเดือดร้อนรำคาญจะตั้งแต่เวลา 21.40 น. เป็นต้นไปจนถึงช่วงเที่ยงคืนถึงเที่ยงคืนกว่า หลังจากช่วงเที่ยงคืนกว่าไปแล้วจะเป็นเสียงตะโกนพูดคุย เสียงกรี๊ดของกลุ่มผู้เมาสุราตั้งแต่ช่วงประมาณ 01.00-02.00 น. ของวันถัดไป บริเวณพื้นที่ใกล้เคียงของตลาดนั่งเพลิน จะมีหอพักอยู่จำนวนมาก เป็นพื้นที่ชุมชน ชาวบ้านได้รับความเดือดร้อนจากเสียงดนตรีจนไม่สามารถพักผ่อนได้ รวมถึงผู้ร้องที่พักอาศัยอยู่ใกล้ร้าน เบื้องต้นประสบปัญหามาเป็นระยะเวลาประมาณ 5 เดือน และเมื่อ 5 เดือนที่แล้วเคยไปแจ้งเรื่องกับทางสำนักงานเขตลาดกระบัง เมื่อไปติดตามเรื่อง ได้ทราบว่าเพิ่งส่งเรื่องไปดำเนินคดียังสถานีตำรวจนครบาลลาดกระบังได้ประมาณ 1 สัปดาห์ และเคยไปยื่นหนังสือกับทางสถานีตำรวจนครบาลลาดกระบัง แต่ปัญหายังไม่ได้รับการแก้ไข ปัจจุบันยังได้รับความเดือดร้อนอยู่เช่นเดิม ประสงค์ให้หน่วยงานที่เกี่ยวข้องแก้ไขปัญหาเสียงดังรบกวนจากการเปิดเพลงเล่นดนตรีสดของร้านดังกล่าว เพื่อบรรเทาความเดือดร้อนแก่ชาวบ้านในพื้นที่ใกล้เคียงต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata